สังคมข่าวหุ้น
ดัชนีหุ้นไทยปิดตลาด 1,810.19 จุด เพิ่มขึ้น 7.39 จุด มูลค่าการซื้อขาย 81,790 ล้านบาท ดัชนีตลาดหุ้นไทยมีความพยายามทดสอบ 1,813 จุด หากผ่านได้การปรับฐานน่าจะสิ้นสุดลง สัปดาห์นี้ดัชนีหุ้นไทยมีกรอบแนวรับ 1,800-1,790 จุด แนวต้าน 1,820-1,835 จุด ปัจจัยต้องติดตามอยู่ที่ผลประกอบการไตรมาส 4/2560 ของบริษัทจดทะเบียน...
15 ม.ค. 2561

สังคมข่าวหุ้น : เล็กเซียวหงส์
*…ดัชนีหุ้นไทยปิดตลาด 1,810.19 จุด เพิ่มขึ้น 7.39 จุด มูลค่าการซื้อขาย 81,790 ล้านบาท ดัชนีตลาดหุ้นไทยมีความพยายามทดสอบ 1,813 จุด หากผ่านได้การปรับฐานน่าจะสิ้นสุดลง สัปดาห์นี้ดัชนีหุ้นไทยมีกรอบแนวรับ 1,800-1,790 จุด แนวต้าน 1,820-1,835 จุด ปัจจัยต้องติดตามอยู่ที่ผลประกอบการไตรมาส 4/2560 ของบริษัทจดทะเบียน…
*…GULF ปรับขึ้นแรงเกือบ 10% ด้วยมูลค่าการซื้อขายกว่า 2,000 ล้านบาท ทั้งที่ติดคุก Cash Balance หรือต้องซื้อขายด้วยเงินสดทั้งจำนวน นัยสำคัญบ่งบอกให้เห็นว่า “หุ้นมีดีมานด์” ของนักลงทุนอย่างแท้จริง นั่นทำให้เห็นว่าราคาหุ้น GULF ในความคาดหมายของนักลงทุนสูงกว่านี้แน่นอน..ที่สำคัญหากราคาหุ้นปรับขึ้นอย่างนี้ เป้าหมายสู่หลักร้อย..จึงเข้าใกล้ความเป็นจริงได้เช่นกัน…
*…EA กลายเป็น “หุ้นไฟฟ้าแรงสูง” ไปแล้ว..นั่นทำให้มีความเสี่ยงสูงจะถูกไฟฟ้าช็อตได้เช่นกัน แน่นอนราคาเป้าหมายสูงลิ่ว 110 บาท ทำให้อดคิดไม่ได้ว่าการอัพราคาจาก 46 บาท ขึ้นมาเป็น 110 บาท มีอะไรที่นอกเหนือจากปัจจัยพื้นฐานที่ดีเลิศของหุ้น EA หรือไม่.!? จึงน่าสนใจว่ามูลค่าการซื้อขายหุ้น EA ไปกองพิเศษอยู่ในโบรกเกอร์ไหน.!? และนั่นคงพอได้คำตอบอยู่นะ.!?…
*…IRPC หลังพ้นอาถรรพ์หมายเลข 7 เป้าหมาย จึงอยู่ที่ราคา 8 บาท จะได้เห็นกันเมื่อใด..? ดูทรงแบบนี้หากราคาน้ำมันโลกไม่ดิ่งลงช่วงนี้..อาจได้เห็นราคาหุ้น IRPC แตะระดับ 8.00 บาท ก่อนประกาศงบการเงินปี 2560 ได้เช่นกัน..งานนี้ว่ากันว่า “ไม่ผิดหวัง” แน่นอน…
*…TISCO มาตามนัดโชว์กำไรปี 2560 กว่า 6,000 ล้านบาท เพิ่มขึ้นกว่า 20% จากปีก่อน ไฮไลท์อยู่ที่ “พอร์ตสินเชื่อรายย่อย” ที่ได้มาจากสแตนดาร์ดชาร์เตอร์ด เริ่มผลิดอกออกผล ช่วงไตรมาส 4/2560 นักลงทุนเงินเย็นๆ ที่ชื่นชอบปันผล น่าจะเริ่มทยอยเก็บเพื่อรับผลตอบแทนเฉลี่ย 4.5% กันได้แล้ว…
*…SUPER หุ้นพื้นฐานดีตัวหนึ่งเลยทีเดียว แม้ช่วงหนี้ภาระดอกเบี้ยยังเป็นตัวกดดันกำไร แต่แผนการออกหุ้น-การขายจัดตั้งกองทุนโครงสร้างพื้นฐาน จะเข้ามาช่วยแก้ปัญหาได้ในอนาคต แต่ราคาหุ้น SUPER ดูเหมือนถูก “ชักคะเย่อ” จากผู้ถือหุ้นบางราย ที่เล่นเก้าอี้ดนตรีทุกครั้งที่ราคาหุ้นขยับ จึงทำให้ราคาหุ้น SUPER ไปต่อไม่ได้ซะที…
*…หุ้นร้อนประจำวัน 12 ม.ค. 2561 ที่มีราคาและมูลค่าซื้อขายปรับขึ้นแรงทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) คือบริษัท ช ทวี จำกัด (มหาชน) หรือ CHO,บริษัท เค.ซี. เมททอลชีท จำกัด (มหาชน) หรือ KCM,บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC,ใบสำคัญแสดงสิทธิในการจองซื้อหุ้นสามัญของบริษัท เพาเวอร์ โซลูชั่น เทคโนโลยี จำกัด (มหาชน) ครั้งที่ 1 หรือ PSTC-W1,ใบสำคัญแสดงสิทธิในการจองซื้อหุ้นสามัญ ของบริษัท ทีซีเอ็ม คอร์ปอเรชั่น จำกัด (มหาชน) ครั้งที่ 2 หรือ TCMC-W2 มีผลตั้งแต่ 15 ม.ค.- 23 ก.พ. 2561 ส่วนหลักทรัพย์ที่ขยายช่วงดำเนินการ ได้แก่ บริษัท สหไทย เทอร์มินอล จำกัด (มหาชน) หรือ PORT มีผลตั้งแต่ 15 ม.ค.-2 ก.พ. 2561…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดย วิษณุ โชลิตกุล…..หากไม่จุใจอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report  เวลา 9.15 น. ตามด้วย Mid-Day Report  เวลา 12.25 น. ปิดท้ายด้วย Post Market Report เวลา 17.30 น. แบบไลฟ์กันสดๆ ผ่านทาง  www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น